stanford-oval/wikipedia huggingface dataset:
הבחירות לפרלמנט בגרמניה הנאצית (1933)
הערות שוליים

↑  Read, Anthony (2004). The Devil's Disciples: The Lives and Times of Hitler's Inner Circle. London: Pimlico. p. 344. ISBN 0-7126-6416-5.
↑  William Shirer, The Rise and Fall of the Third Reich (Touchstone Edition) (New York: Simon & Schuster, 1990)
| גרמניה מערכות בחירות בגרמניה |
| --- | --- | --- |
| רפובליקת ויימאר רפובליקת ויימאר וגרמניה הנאצית גרמניה הנאצית | 1932 (יולי) • 1932 (נובמבר) • 1933 (מרץ) 1933 (נובמבר) • 1936 • 1938 |  |
| גרמניה המערבית גרמניה המערבית | 1969 • 1972 • 1976 • 1980 • 1983 • 1987 |  |
| גרמניה גרמניה | 1990 • 1994  • 1998 • 2002 • 2005 • 2009 • 2013 • 2017 • 2021 |  |
האיש שהיה יום חמישי

| --- | --- |

 מידע כללי
 מאת:  גילברט קית' צ'סטרטון
 שפת המקור:  אנגלית
 סוגה:  סאטירה פוליטית
 מקום התרחשות:  לונדון 
 הוצאה
 הוצאה:  J. W. Arrowsmith 
 תאריך הוצאה:  1908
 מספר עמודים:  239
 הוצאה בעברית
 הוצאה:  הוצאת בבל
 תאריך:  2009
 תרגום:  משה דוד
 קישורים חיצוניים
 הספרייה הלאומית:  002809632
 
האיש שהיה יום חמישי (באנגלית: The Man Who Was Thursday, A Nightmare) הוא ספר שכתב גילברט קית' צ'סטרטון באנגליה בשנת 1908.
הספר הוא סאטירה פוליטית, רומן פילוסופי ומותחן מטאפיזי. זוהי יצירתו הידועה והאהובה ביותר של גילברט קית' צ'סטרטון. הספר נחשב לאחד הרומנים האנגליים הקלאסיים של תחילת המאה העשרים. הספר ראה אור במהדורות רבות ובשפות שונות ובהן בעברית, ואף עובד לתסכית רדיו בידי אורסון וולס.
לקריאה נוספת

גילברט קית' צ'סטרטון, האיש שהיה יום חמישי, תרגום מאנגלית: משה דור. הוצאת בבל, 239 עמודים. 2009.
ד'ת"ם

ד'ת"ם (4440)  היא שנה עברית  אשר  החלה ביום א' בתשרי, אור ל-12 בספטמבר 679 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 680. שנה מסוג בשה, איננה מעוברת, ואורכה 355 ימים. זו שנה שנייה לשמיטה.
אירועים

לאחר מות מועאויה הראשון, יזיד הראשון מוכרז ח'ליפה.
נולדו

רב אחא משבחא, מחבר ספר השאילתות.
נפטרו

א' בסיוון - מועאויה הראשון, מייסד בית אומיה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיימלר 250

| --- | --- |

Daimler 250 V8, שנת 1969
 מאפיינים כלליים
 יצרן:  The Daimler Company Limited (אנ')
 שנות ייצור:  1962 – 1969
 יחידות שיוצרו:  17,600
 הרכבה:  בריטניה בריטניה
 מודל קודם:  Daimler Conquest (אנ')
 מודל אחריו:  יגואר XJ 
 חברת אם:  יגואר (1962–1966)  The British Motor Corporation Limited (BMC) (אנ') (1966-1966)  British Motor Holdings Limited (BMH) (אנ') (1966-1968)  British Leyland (אנ') (1969-1968)
 סיווג:  מכונית סלון
 אורך:  4,570 מ"מ
 רוחב:  1,670 מ"מ
 גובה:  1,460 מ"מ
 משקל:  1,375–1,430 ק"ג
 בסיס גלגלים:  2,720 מ"מ
 מפרט טכני
 מנוע:  V8 צילינדרים, 2,548 סמ"ק המפיק 142 כ"ס ב-5,800 סל"ד, יחס דחיסה 8.2:1
 הילוכים:  תמסורת אוטומטית - 3 מהירויות מתוצרת "Borg-Warner" דגם "Borg-Warner 35" (1964-1962)  תמסורת אוטומטית - 3 מהירויות מתוצרת "Borg-Warner" "דגם Borg-Warner D1/D2" (1969-1964)  תמסורת ידנית - 4 מהירויות (אופציונלי, משנת 1967)  תמסורת ידנית - 4 מהירויות + אוברדרייב (אופציונלי, משנת 1967)
 מעצב:  William Lyons  (גוף הרכב)  Edward Turner (מנוע)
 
דיימלר 250 (באנגלית: Daimler 250), הם 2 סדרות של מכוניות סלון מתוצרת יצרנית הרכב The Daimler Company Limited (אנ') אשר יוצרו בין השנים 1962 – 1969 בבריטניה.
"דיימלר 250" הייתה המכונית הראשונה שתוכננה על ידי יגואר שהייתה בעלת התג "דיימלר".
"דיימלר 250"

יוצרו 17,600 יחידות.
דגם "דיימלר 250" התבסס על פלטפורמה של יגואר דגם MK2
4 דלתות.
5 נוסעים.
מנוע בנזין, הנעה אחורית.
תאוצה בין 0–100 היא 13.3 שניות (סדרה 2.5 V8).
תאוצה בין 0–100 היא 10.8 שניות (סדרה V8-250).
"דיימלר 250" > סדרות

"2.5 V8" - יוצרה בין השנים 1962–1967, המושב הקדמי היה ספסל מפוצל.
"V8-250" - יוצרה בין אוקטובר 1967–1969, ממאפייני הדגם: הפגושים היו דקים יותר, אלטרנטור במקום דינמו ומנקי אוויר תאומים, אחד לכל קרבורטור. מאפיינים חדשים נוספים כללו ריפוד מעל לוח המכשירים, כיסויי דלתות מרופדים וריפודי עור מאווררים, מושבים קדמיים ניתנים לספסל וחלון אחורי מחומם. הגה כוח ואוברדרייב היו תוספות אופציונליות.
גלריה

"דיימלר 250 V8", שנת 1968
"דיימלר 250"
"דיימלר 250 V8", שנת 1968
"דיימלר 250 V8"
"דיימלר 250 V8", שנת 1968
"דיימלר 250 V8", שנת 1968
"דיימלר 250 V8", שנת 1969
"דיימלר 250 V8", שנת 1968
"דיימלר 250 V8"
ראו גם

דיימלר 22
דיימלר SP250
דיימלר פריליין
דיימלר מג'סטיק
הערות שוליים

↑  "דיימלר 250" daimler250v8
↑  "דיימלר 250" שנת 1967 conceptcarz.com/vehicle/z9442/daimler-250
↑  Douglas-Scott-Montagu, Edward John Barrington & Burgess-Wise, David (1995). "Chapter 9—Under New Management". Daimler Century: The full history of Britain's oldest car maker. Foreword by HRH The Duke of Edinburgh. Sparkford, Nr Yeovil, Somerset, UK: Patrick Stephens. pp. 271–294. ISBN 1-85260-494-8.
↑  "דיימלר 250" - תמונות shutterstock.com/search/daimler+250+v8+saloon
↑  דיימלר V8-250 classiccarsforsale.co.uk/reviews/classic-daimler-reviews-250-v8
האגודה הבין-לאומית לוולקנולוגיה ולכימיה של פנים כדור הארץ

האגודה הבינלאומית לוולקנולוגיה ולכימיה של פנים כדור הארץ
האגודה הבין-לאומית לוולקנולוגיה ולכימיה של פנים כדור הארץ (באנגלית: International Association of Volcanology and Chemistry of the Earth's Interior), או בראשי תיבות שמה באנגלית IAVCEI, היא אגודה בינלאומית היוזמת מחקרים בוולקנולוגיה, משקיעה מאמצים למנוע או לצמצם את הסכנות מהתפרצויות געשיות, ויוזמת מחקרים בתחומים נושקים כדוגמת גאוכימיה ופטרולוגיה של סלעי יסוד, גאוכרונולוגיה, מרבצים של מינרלים שמקורם געשי והפיזיקה של יצירת ועליית מאגמה במעטפת העליונה ובקרום. זוהי אחת משמונה האגודות של האיגוד הבינלאומי לגאודזיה וגאופיזיקה (International Union of Geodesy and Geophysics בראשי תיבות IUGG).
את האגודה מפעילה ועדה מנהלת שחבריה מתחלפים מדי ארבע שנים. הוועדה קובעת את מדיניות האגודה, ומיישמת אותה באמצעות ועדות משנה וקבוצות משימה. האגודה מוציאה לאור את כתב העת Bulletin of Volcanology (עלון הוולקנולוגיה).
היסטוריה

האיגוד הבינלאומי לגאודזיה וגאופיזיקה בראשי תיבות IUGG, ארגון בלתי-ממשלתי, הוקם ב-1919. גם מחלקת הוולקנולוגיה של ה-IUGG הוקמה ב-1919, והיא הייתה הגרעין שממנה נוצרה אחר-כך ה-IAVCEI. היא הוקמה רשמית באספה הכללית הראשונה של ה-IUGG (רומא, 1922). שמה שונה ל"האגודה הבינלאומית לוולקנולוגיה" (International Association of Volcanology בראשי תיבות IAV) באספה הכללית הרביעית של ה-IUGG (סטוקהולם, 1930). הכללים והתקנון של ה-IAV אושרו בהלסינקי ב-1960 ועברו רביזיה בציריך ב-1967, ובקנברה ב-1979. שמה הנוכחי של האגודה אומץ ב-1967 במטרה ליצור אחידות עם שמה של האגודה המשלימה במסגרת ה-IUGG - "האיגוד הבינלאומי לסייסמולוגיה ופיזיקה של פנים כדור הארץ" (International Association of Seismology and the Physics of the Earth's Interior בראשי תיבות IASPEI).‏
מטרות ה-IAVCEI

התקנון של ה- IAVCEI כולל ארבע מטרות:
לחקור בעיות מדעיות הקשורות בהרי געש ובתהליכים געשיים, בעבר ובהווה, ובכימיה של פנים כדור הארץ.
לעודד, ליזום ולתאם מחקר, ולקדם שיתוף פעולה בינלאומי בביצוע מחקרים אלו.
לעודד וולקנולוגים להתריע בפני הרשויות המתאימות על חשיבות המעקב הנאות על הרי געש פעילים או פעילים בפוטנציה, ועל הערכת הסיכון הגעשי.
לארגן לשם דיון ופרסום תוצאות של מחקר מדעי על וולקנולוגיה והכימיה של פנים כדור הארץ.
ב-IUGG חברות רק מדינות (ובהן ישראל) והן חברות באופן אוטומטי גם ב-IAVCEI. לאחר 1966 יכלו גם אנשים פרטיים להיות חברים ב-IAVCEI.
פרסומים

Bulletin of Volcanology (עלון הוולקנולוגיה) הוא הביטאון של האגודה. הוא החליף את הביטאון Bulletin Volcanologique שיצא לאור לראשונה ב-1922.
האגודה הדפיסה 22 כרכים של "הקטלוג של הר הגעש הפעילים של העולם". על הכוונה להוציא את ה"קטלוג" הוחלט ב-1924, והוא החל לצאת לאור ב-1948 כאשר נקבעו החלוקה לאזורים והפורמט. הכרך הראשון, על אינדונזיה יצא לאור ב-1951, והכרך ה-22 על ניו זילנד יצא לאור ב-1967.
פרסים שהאגודה מחלקת

מדליית תוררינסון (Thorarinsson Medal) - לכבודו של סיגורדור תוררינסון (Sigurdur Thorarinsson‏; 1983-1912)
מדליית וגר (Wager Medal) – לכבודו של לורנס וגר (Lawrence Wager‏; 1965-1904)
מדליית קראפט (Krafft Medal) לכבודם של בני הזוג קטיה ומוריס קראפט שנספו בהתפרצות הר הגעש אונזן ב-1991.
פרסי ג'ורג' ווקר (George Walker Awards) לכבודו של ג'ורג' פ. ל. ווקר (George P.L. Walker‏; 2005-1926)
ראו גם

מספר הר געש – שיטה שפותחה עבור "קטלוג של הרי הגעש הפעילים של העולם"
הערות שוליים

↑  ספר השנה (2013) של ה-IUGG
↑  IAVCEI: Who we are and what we do – יש להקליק על Look Inside
↑  רשימת הפרסים באתר האגודה
| --- | --- |
בקרת זהויות :  NLI: 987007604258905171  GND: 1032-7  ISNI: 0000 0001 2113 505X  LCCN: n82119414  VIAF: 158072594   WorldCat (עם VIAF): 158072594
דני שייז

דני שייז
דניאל לסלי "דני" שייז (באנגלית: Daniel Leslie "Danny" Schayes; נולד ב-10 במאי 1960) הוא כדורסלן עבר יהודי-אמריקאי, אשר שיחק בליגת ה-NBA בין השנים 1981–1999. ממוצעיו הכוללים לאורך 18 עונותיו בליגה הם 7.7 נקודות, 5.0 ריבאונדים ו-1.1 אסיסטים למשחק.
בנו של כדורסלן העבר דולף שייז, חבר היכל התהילה של הכדורסל.
נעורים וקריירת מכללות

שייז נולד בסירקיוז שבמדינת ניו יורק, וגדל בג'יימסוויל הסמוכה. בין השנים 1977–1981 למד באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. לאחר 3 עונות סולידיות כשחקן ספסל, פרץ שייז בעונתו האחרונה כשחקן המוביל של סירקיוז, ורשם ממוצעים של 14.6 נקודות ו-8.4 ריבאונדים למשחק. בסיום אותה עונה נבחר לחמישיית העונה של מחוז Big East.
בקיץ 1977 השתתף במשחקי המכביה העשירית כשחקן נבחרת הכדורסל של ארצות הברית, וזכה עמה במדליית הזהב. בקבוצה שיתף פעולה עם אביו דולף, אשר שימש כמאמן הנבחרת האמריקאית, לצדו של וילי סימס. בקיץ 1981 חזר לשחק במשחקי המכביה האחת-עשרה, בה זכה במדליית זהב נוספת לצדם של סימס ודייוויד בלאט.
קריירת משחק

בדראפט ה-NBA‏ 1981 נבחר שייז בבחירה ה-13, על ידי יוטה ג'אז. לאורך העונה וחצי בהן שיחק ביוטה רשם ממוצעים של 9.6 נקודות, 6.6 ריבאונדים ו-2.4 אסיסטים למשחק, בטרם הועבר לדנוור נאגטס במטרה לפנות דקות משחק לרוקי המבטיח מארק איטון.
בכל 8 עונותיו עם הנאגטס השתתפה הקבוצה בפלייאוף ה-NBA, ובעונת 1984/1985 אף העפילה לגמר האזור המערבי, בו הפסידה מול האלופה שבדרך לוס אנג'לס לייקרס. בעונת 1987/1988 העמיד שיאי קריירה של 13.9 נקודות ו-8.2 ריבאונדים למשחק, ובפלייאוף 1988 המשיך להצטיין עם 16.4 נקודות ו-7.2 ריבאונדים למשחק. ב-4 בפברואר 1989 קלע שיא קריירה של 37 נקודות בניצחון קבוצתו מול יוטה ג'אז.
באוגוסט 1990 הועבר בטרייד למילווקי באקס, בתמורה לטרי מילס. מאז מעברו למילווקי ועד לסיום הקריירה בקיץ 1999 שימש בעיקר כשחקן ספסל, עבור הבאקס, הלייקרס, הסאנס, ההיט והמג'יק. בעת פרישתו, בגיל 40, היה השחקן השמיני הכי מבוגר בתולדות ה-NBA.
הערות שוליים

1 2  סטטיסטיקות הקריירה של שייז ב-NBA, באתר basketball-reference.com
↑  דני שייז על אביו: "הוא היה דולף עד הרגע האחרון, באתר syracuse.com,‏ 10 בדצמבר 2015
↑  סטטיסטיקות המכללות של שייז, באתר sports-reference.com
↑  דני שייז, באתר maccabiusa.com
↑  רשימת הנבחרים בדראפט 1981, באתר basketball-reference.com
↑  סטטיסטיקות המשחק בין הנאגטס לג'אז, באתר basketball-reference.com
↑  מילווקי מצרפת את מילס ובריקובסקי, באתר upi.com,‏ 1 באוגוסט 1990
↑  דני שייז, באתר היכל התהילה של הכדורסל בסירקיוז
דניגומודו

| --- | --- |

דניגומדו
 מדינה:  נאורו נאורו
 מושל:  Valdon Dowiyogo
 בירת המחוז:  Arijejen 
 שפה רשמית:  נאורית, אנגלית
 תאריך ייסוד:  1968 
 שטח:  1.18 קמ"ר
 גובה:  20 מטרים
 אוכלוסייה:  ‏
  ‑ במחוז:  429 (2006)
 קואורדינטות:  0°31′25″S 166°54′52″E﻿ / ﻿0.52361111111111°S 166.91444444444°E﻿ / -0.52361111111111; 166.91444444444 
 אזור זמן:  UTC +12
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
דניגומודו (בנאורית: Denigomodu) הוא מחוז במדינת נאורו שבאוקיינוס השקט. המחוז ממוקם בחלקו המערבי של האי. במחוז קיים יישוב שבו מתגוררים עובדי כריית זרחה. כמו כן פועלים במחוז שני בתי חולים ובית מלון. שטח המחוז הוא 1.18 קמ"ר ואוכלוסייתו מונה 429 תושבים נכון לשנת 2006.
הערות שוליים

↑  GeoHive - Nauru population statistics
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
דני שובבני: קרוז קונטרול

| --- | --- |

כרזת הסרט
 מבוסס על:  דני שובבני (סדרת טלוויזיה)
 בימוי:  פטריק א. ונטורה
 תסריט:  סטיבן לינט, סידנה קלארק
 מדבבים:  ראו כאן
 מדבבים בעברית:  ראו כאן
 מוזיקה:  מאט מקגוויר
 מדינה:  ארצות הברית ארצות הברית
 חברת הפקה:  DIC Entertainment
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 27 באוקטובר 2002 ישראל 2014
 משך הקרנה:  כ-72 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט הנפשה, סרט קומדיה, סרט הרפתקאות
 סרטים בסדרה:  DIC Movie Toons
 דף הסרט ב־IMDb
 
דני שובבני: קרוז קונטרול (באנגלית: Dennis the Menace: Cruise Control) הוא סרט הנפשה טלוויזיוני אמריקאי מסוגת קומדיה והרפתקאות, אשר מבוסס על סדרת ההנפשה "דני שובבני", סדרה המבוססת על רצועת קומיקס בעלת אותו שם. הסרט בוים על ידי פטריק א. ונטורה, נכתב על ידי סטיבן לינט וסידנה קלארק, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הרביעי בסדרה.
הסרט שודר לראשונה בארצות הברית בערוץ ניקלודיאון ב-27 באוקטובר 2002, כאשר זהו הפרויקט הראשון שמבוסס על רצועת הקומיקס לאחר מותו של האנק קטצ'אם, יוצר הקומיקס. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-72 דקות, ושפת המקור שלו היא אנגלית.
תקציר העלילה

יורם, השכן הסובל של דני, מחליט לצאת לשייט בספינה יחד עם אשתו מרים, כדי להתרחק מדני שלא מפסיק לעשות לו בעיות. להפתעתו של יורם, דני, הוריו, כלבו וחבריו נמצאים גם על השייט, בו דני וחבריו מכירים נסיכה בשם ליאנה. בשיט, הנסיכה ליאנה הופנטה על ידי יועצה קרייגור, אשר רוצה את כס המלוכה ואת כל כספה. במהלך הסרט רואים כיצד דני וחבריו, גיל ונילי, עוזרים לנסיכה ליאנה ומצילים את המצב, בזמן שהם עושים שטויות ודברים מצחיקים.
דמויות ומדבבים

בימוי הדיבוב העברי נעשה על ידי עמי מנדלמן, והופק על ידי יעל אללוף ודן שצברג.
| שם הדמות בעברית | שם הדמות במקור | מדבב/ת באנגלית | מדבב/ת בעברית | תיאור הדמות |
| --- | --- | --- | --- | --- |
| דני תומר | דניס מיטשל | פיט קרונקייט | עומר שטיינברג | ילד בלונדיני שובב |
| נילי | מרגרט וייד | ג'יני אליאס | מייה קדוש | ילדה שחצנית ומרגיזה |
| גיל | ג'ואי מקדונלד | ג'יני אליאס | מייה קדוש | חברו הטוב של דני |
| הנסיכה ליאנה | הנסיכה ליאנה | טבית'ה סנט ג'רמיין | אורלי תגר | נסיכה שהופנטה |
| יורם יובל | ג'ורג' וילסון | טום ארנולד | עמי מנדלמן | שכנו הסובל של דני |
| קרייגור | קרייגור | ג'ים בירנס | עמי מנדלמן | יועצה של הנסיכה ליאנה |
| טיתון | הקטור | גרי צ'לק | עמי מנדלמן | גנב |
| רינה תומר | אליס מיטשל | מרילין ליגטסטון | טליה ברקאי | אמו של דני |
| מרים יובל | מרת'ה וילסון | מרילין ליגטסטון | אורלי קטן | אשתו של יורם |
| דוד תומר | הנרי מיטשל | מוריס לאמרץ' | דן שצברג | אביו של דני |
| אפרים | ג'ינקס | ריצ'רד ניומן | גדי לוי | גנב |
| הב | רוף | לי טוקאר | לי טוקאר | כלבו של דני |
בנוסף דיבב בדיבוב העברי רועי קקון.
הערות שוליים

↑  Dennis The Menace: Cruise Control, באתר MGM Movie Database
↑  הדיבוב המקורי נשאר בדיבוב העברי
דניאל יו

| --- | --- |

 לידה:  4 ביולי 1962 (בן 62) סיאול, קוריאה הדרומית 
 השכלה:  אוניברסיטת המדינה של אריזונה  מכללת המלחמה של הצי 
 השתייכות:  חיל הנחתים של ארצות הברית
 תקופת הפעילות:  1984–2020 (כ־36 שנים)
 דרגה:   מייג'ור גנרל
 תפקידים בשירות
 מפקד רגימנט הנחתים הרביעי  מפקד דיוויזיית הנחתים הראשונה  קצין המבצעים של פיקוד המבצעים המיוחדים  מפקד המבצעים המיוחדים בפיקוד האוקיינוס השקט של ארצות הברית  מפקד פיקוד המבצעים המיוחדים של חיל הנחתים
 עיטורים
   מדליית השירות העילאי של מחלקת ההגנה  לגיון ההצטיינות   כוכב הארד (2)
 
דניאל ד. יו (באנגלית: Daniel D. Yoo) הוא קצין בדימוס בדרגת מייג'ור גנרל, שירת כמפקד פיקוד המבצעים המיוחדים של חיל הנחתים.
ביוגרפיה

יו סיים ב-1984 תואר ראשון מאוניברסיטת המדינה של אריזונה. הוא התגייס לחיל הנחתים של ארצות הברית, עבר קורס קצינים ושובץ בדיוויזיית הנחתים הראשונה.
שימש מפקד מחלקה רובאית, מפקד מחלקת מקלעים כבדים, סגן מפקד פלוגה מסייעת ומפקד פלוגה רובאית בגדוד השני של רגימנט הנחתים התשיעי. שימש מפקד מחלקת סיור ומפקד פלוגת בגדוד הסיור השלישי של דיוויזיית הנחתים השלישית באוקינאווה שביפן, וחונך בכוח הסיור הרביעי של הנחתים. לאחר לימודים במכללת המלחמה של הצי שירת במטה כוח המשלוח השני של הנחתים, ובתפקידו הבא שימש קצין מבצעים ביחידת המשלוח ה-26 של הנחתים.
בשנים 2002–2004 פיקד על גדוד אימונים בבית הספר לחי"ר (מזרח). במהלך "מבצע חופש לעיראק", פיקד על כוח מיחידת המשלוח ה-26 של הנחתים שהוטסה לצפון עיראק במטרה להשליט סדר בעיר מוסול ואבטחת שדה התעופה המקומי. בהמשך שירותו ביצע תפקיד מטה באגף המבצעים של המטות המשולבים ושימש עוזר קצין אג"ם בפיקוד המבצעים המיוחדים של חיל הנחתים.
מיולי 2008 עד יוני 2010 פיקד על רגימנט הנחתים הרביעי בדיוויזיית הנחתים השלישית, במסגרת זו שימש גם מפקד כוח חונך לצבא אפגניסטן. לאחר מכן שימש נציג הנחתים במועצה ליחסי חוץ.
ב-2011 קודם לדרגת בריגדיר גנרל והיה בכך לאמריקאי-קוריאני הראשון לכהן בדרגה זו. הוא מונה למפקד לשכת הגיוס של הנחתים בסן דייגו האחראית על אזור מערב ארצות הברית. ביולי 2013 מונה למפקד השלוחה הקדמית של כוח המשלוח הראשון של הנחתים. ביולי 2015 מונה למפקד דיוויזיית הנחתים הראשונה ושירת בתפקיד עד ספטמבר אותה שנה, עת מונה לקצין המבצעים של פיקוד המבצעים המיוחדים.
במאי 2017 מונה למפקד המבצעים המיוחדים בפיקוד האוקיינוס השקט של ארצות הברית, הוא הנחת הראשון לפקד על מפקדת מבצעים מיוחדים באחד מהפיקודים הקרביים המאוחדים. באוגוסט 2018 מונה למפקד פיקוד המבצעים המיוחדים של חיל הנחתים. הוא סיים את תפקידו ביוני 2020 ולאחר מכן פרש מהשירות הצבאי.
הערות שוליים

↑  מייקל ר. גורדון וברנרד א. טריינור, "קוברה 2", הוצאת מערכות, 2010, עמ' 476–477
↑  US Marines to have first Korean-American general, ‏koreatimes.co.kr, ‏10 בפברואר 2011
↑  CAMP PENDLETON: Marine’s first Korean American general takes command of 1st Marine Division, ‏pe.com, ‏30 ביולי 2011
↑  New SOCPAC commander first Marine to lead theater-level special operations command, כוכבים ופסים, 12 במאי 2017
↑  SHAME ON YOO? OUTGOING MARSOC COMMANDER EMBROILED IN SCANDALS
דיימלר 22

| --- | --- |

Daimler Twenty-Two, מכונית השרד של המלך אדוארד השביעי, מלך הממלכה המאוחדת
 מאפיינים כלליים
 יצרן:  The Daimler Company Limited (אנ') (הייתה קרויה: The Daimler Motor Company Limited)
 שנות ייצור:  1902–1903
 הרכבה:  בריטניה בריטניה
 מודל קודם:  16/18
 מודל אחריו:  18/22
 סיווג:  מכונית סלון
 מרכב:  מנוע קדמי, הנעה אחורית
 משקל:  1,134 ק"ג
 בסיס גלגלים:  2,286 מ"מ
 מפרט טכני
 מנוע:  4 צילינדרים, 4,503 סמ"ק המפיק 9 כ"ס ב-720 סל"ד (1902)  4 צילינדרים, 4,503 סמ"ק המפיק 12 כ"ס ב-720 סל"ד (1902)  4 צילינדרים, 4,503 סמ"ק המפיק 14 כ"ס ב-720 סל"ד (1903)  4 צילינדרים, 4,503 סמ"ק המפיק 22 כ"ס ב-720 סל"ד (1902)
 הילוכים:  תמסורת ידנית 4 מהירויות + הילוך אחורי. נסיעה אחורה על ידי גלגלי שיניים ושרשראות צד
 מהירות מרבית:  50-40 מייל (80.46-64.37 ק"מ) (מנוע 4,503 סמ"ק המפיק 22 כ"ס)
 מעצב:  Percy Martin (אנ')
דיימלר 22 (באנגלית: Daimler 22, Daimler Twenty-Two), היא מכונית סלון אשר יוצרה במספר תצורות, מתוצרת יצרנית הרכב The Daimler Company Limited (אנ') (הייתה קרויה: The Daimler Motor Company Limited) אשר יוצרה בין השנים 1902–1903 בבריטניה.
דגם של "דיימלר 22", שנת המודל 1902 הייתה מכונית השרד של המלך אדוארד השביעי, מלך הממלכה המאוחדת (ראו תמונה).
"דיימלר 22"

מכונית היוקרה החדשה "דיימלר 22" הוצגה לראשונה על ידי דיימלר באפריל 1902 בתערוכה של מועדון הרכב המלכותי ("Royal Automobile Club" (אנ')) באולם החקלאות המלכותי בלונדון ("Royal Agricultural Hall" (אנ')).
הייתה ל"דיימלר 22" מהירות משופרת הרבה יותר ועוצמת טיפוס על גבעה. כל הגלגלים היו באותו הגודל. ההגה המחודש עזר להקל עליהם לנהוג. מסגרת השלדה שהונמכה הגדילה את יציבות המכוניות והפכה את הכניסה לקלה יותר. מסגרת השלדה הנוקשה יותר שיפרה את יישור מערכת ההולכה.
בסיס הגלגלים שונה לפי הזמנה מיוחדת, כולל מארז.
הצתה: הצתה חשמלית מותקנת יחד עם מערכת צינורות משלימה.
"דיימלר 22" > מנוע

מנוע בנזין, מנוע קדמי אנכי
מנוע שסתומי הצד 4.4 ליטרים הוא זוג בלוקים תאומים צילינדרים מברזל המותקנים בארכובה אלומיניום המוטלת בחלקים העליונים והתחתונים. המנוע משתמש בשימון מתיז. קירות הארכובה יצוקים ומובילים למסבים הראשיים ואז נזרקים בכוח צנטריפוגלי למסבי הקצה הגדולים של מוטות החיבור. דף מתכת דק עם חור למוט החיבור סוגר את תחתית הגליל כך שהבוכנה לא מוצפת בשמן. שסתומי הכניסה ושסתומי הפליטה מסודרים זה מול זה. שסתומי הכניסה מוחזקים במקומם על ידי צינור האינדוקציה מהקרבורטור הסוגר שסתום מצערת. מעברים נפרדים מובילים משסתומי הפליטה אל סעפת הפליטה.
סוג הנעה: הנעה אחורית.
המכונית המלכותית

גוף המכונית מסוג "דיימלר 22", שנת המודל 1902 של המלך אדוארד השביעי, מלך הממלכה המאוחדת היה מסודר כדי לשאת שני נוסעים מלפנים (נהג + נוסע) ושישה אנשים מאחור (במארז סגור). לשני המושבים האחוריים גב מעוגל. לוחות זכוכית מעוקלים מגיעים עד לחופה ומספקים הגנה מפני אבק. לוח זכוכית מעל הדלת נותן גישה לחלק האחורי של הרכב. וילונות צד מסופקים. המכונית מרופדת בעור מרוקאי כחול ("Morocco leather" (אנ')) והמרכב צבוע בכרמין מרופד באדום.
בדגם הורכב מנוע 4 צילינדרים, 4,503 סמ"ק המפיק 22 כ"ס.
גלריה

"דיימלר 22", שנת 1903
"דיימלר 22"
"דיימלר 22", שנת 1903
"דיימלר 22"
"דיימלר 22", שנת 1903
שרטוט דגם "דיימלר 22", שנת 1902
"דיימלר 22" -  מכונית השרד של אדוארד השביעי, מלך הממלכה המאוחדת
"דיימלר 22", שנת 1902 - מכונית השרד של אדוארד השביעי, מלך הממלכה המאוחדת
ראו גם

דיימלר 250
דיימלר SP250
דיימלר פריליין
הערות שוליים

↑  page 384, The Automotor Journal, 2 August 1902
↑  page 357, The Automotor Journal, London, 26 July 1902
↑  page 46, The Automotor Journal, London, 26 April 1902
גבר טרנס

קאי אלומס, ספורטאי הקולג' הטרנסג'נדר הראשון במחלקה הראשונה של ה-NCAA, ופעיל, אמן ומנטור טרנסג'נדר לנוער להט"בי.
גבר טרנסג'נדר (בקיצור גבר טרנס, נקרא בלועזית, ובהשאלה גם בעברית, גם Female-to-male או בקיצור, FTM או F2M) הוא גבר שזוהה כנקבה בלידתו. הסיווג של גבר טרנסג'נדר לא תמיד חופף עם זה של גבר טרנסקסואל, אם כי שני הסיווגים משמשים לרוב בדרך זו. "טרנסג'נדר" הוא מונח מכליל הכולל בתוכו סוגים שונים של אנשים עם וריאציות מגדריות (כולל אנשים טרנסקסואלים). גברים טרנסים רבים בוחרים לעבור טיפולים שונים להתאמה מגדרית כדי לשנות את מראם באופן שתואם את זהותם המגדרית או מקל על דיספוריה מגדרית.
אף על פי שהספרות מצביעה על כך שרוב הגברים הטרנסים מזדהים כהטרוסקסואלים (כלומר, נמשכים מינית לנשים), גברים טרנסים, בדומה לגברים סיסג'נדרים, יכולים להיות בעלי כל נטייה מינית או זהות מינית, כגון הומוסקסואליות, ביסקסואליות, פאנסקסואליות או א-מיניות, וחלק מהגברים הטרנסים עשויים להחשיב את תוויות הנטייה המינית השגרתיות כבלתי מתאימות או בלתי ישימות עבורם, ובמקרה זה הם עשויים לבחור להשתמש בתוויות כמו קוויר.
טרמינולוגיה

המונח "גבר טרנס" משמש בקיצור עבור כל אחת מהזהויות (גבר טרנסקסואל וגבר טרנסג'נדר). עבור כך בדרך כלל משתמשים בכינוי female-to-male (נקבה לזכר; בקיצור FTM או F2M – "אֶף טוּ אֶם"). "גבר טרנסג'נדר" הוא מונח מכליל הכולל בתוכו כל מי שזוהה כנקבה בלידתו (assigned female at birth, בקיצור AFAB), אך מזדהה כגבר. למשל, חלק מהאנשים האנדרוגינים, ביג'נדרים, וג'נדרקווירים עשויים להזדהות כטרנסג'נדרים. מכיוון ש"טרנסג'נדר" הוא מונח מכליל, הוא יכול להיות לא-מדויק ולא תמיד מתאר זהויות וחוויות ספציפיות. "Transmasculine" הוא מונח כללי ורחב יותר עבור אנשים שהם AFAB (כלומר שהוקצו נקבה בלידה) אך מזדהים קרוב יותר לצד הגברי (או הזכרי) בספקטרום המגדרי.
המונח "טרנסקסואל" מקורו בקהילות הרפואיות והפסיכולוגיות. עם זאת, בניגוד למונח טרנסג'נדר, טרנסקסואל אינו מונח מכליל, ורבים מהטרנסג'נדרים אינם מזדהים ככאלה. "טרנסקסואל" הוא מונח המתאר אנשים שזוהו כנקבה (AFAB) או כזכר בלידתם (AMAB) כאחד, שחשים שאיברי המין שלהם אינם משקפים את מגדרם ובחרו לשנות היבט כלשהו בגופם; זהו מונח ישן יותר, והליגה ההומו-לסבית נגד השמצה קבעה כי הוא "עדיין מועדף על ידי אנשים ששינו לצמיתות – או מבקשים לשנות – את גופם באמצעות התערבויות רפואיות (לרבות, אך לא רק, הורמונים או ניתוחים)". לעיתים הקהילה הטרנסג'נדרית משתמשת במונח "מעבר" (Passing) לתיאור יכולתו של אדם טרנסג'נדר להיראות כמו המגדר שהוא מזדהה איתו. המשמעות ההפוכה מועברת במונחים "להיקרא" (to be read) או "להיות מובחן" (to be clocked), ופירושה אי-מעבר.